Javni poziv za financiranje jednokratnih aktivnosti udruga u području gospodarstva iz Proračuna Grada Osijeka u 2021. 

Grad Osijek
JAVNI POZIV

za financiranje jednokratnih aktivnosti udruga u području gospodarstva iz Proračuna Grada Osijeka u 2021.
Upute za prijavitelje

Datum objave Javnog poziva: ​​​12. svibnja 2021.
Rok za dostavu prijava: do iskorištenja sredstava, a najkasnije do 1. prosinca 2021.
Probleme s kojima se gospodarstvo Republike Hrvatske suočava, kao što su nedostatak poduzetničkih i turističkih aktivnosti može se jednim dijelom riješiti provedbom jednokratnih aktivnosti udruga.  
Cilj ovog javnog poziva je podržati jednokratne aktivnosti udruga koje doprinose razvoju i unapređenju gospodarstva. 
VISINA FINANCIJSKE POTPORE
Za financiranje jednokratnih aktivnosti udruga u okviru ovog Javnog poziva raspoloživ je iznos od 50.000,00 kn.

Najmanji iznos traženih sredstva za financiranje jednokratne aktivnosti je 2.000,00 kn, a najveći 9.500,00 kn.

Jednokratne aktivnosti se mogu financirati u 100% iznosu ukupnih prihvatljivih troškova, pri čemu prijavitelji nisu dužni osigurati sufinanciranje iz vlastitih izvora.

TKO MOŽE PODNIJETI PRIJAVU?

Uvjeti koje udruga mora ispuniti u Javnom pozivu su:

· da je upisana  u Registar udruga i Registar neprofitnih organizacija,

· da je svojim statutom opredijeljena za obavljanje djelatnosti koje su predmet financiranja Javnog poziva i kojima promiče uvjerenja i ciljeve koji nisu u suprotnosti s Ustavom  i zakonom,

· da je statut uskladila sa Zakonom o udrugama, odnosno pravovremeno predala zahtjev za upis promjene statuta nadležnom uredu državne uprave,
· da vodi transparentno financijsko poslovanje – financijski izvještaji javno su dostupni u Registru neprofitnih organizacija (za obveznike dvojnog knjigovodstva: godišnji Izvještaj o prihodima i rashodima, Bilanca i Bilješke uz financijske izvještaje, a za obveznike jednostavnog knjigovodstva: Godišnji financijski izvještaj o primicima i izdacima)

· da uredno ispunjava obveze iz svih prethodno sklopljenih ugovora o financiranju iz proračuna Grada Osijeka,

· da uredno ispunjavaju obveze plaćanja doprinosa za mirovinsko i zdravstveno osiguranje i plaćanja poreza te druga davanja prema državnom proračunu i proračunima jedinica lokalne samouprave

· da se protiv korisnika financiranja, odnosno osobe ovlaštene za zastupanje udruge ne vodi kazneni postupak niti je pravomoćno osuđena za prekršaje ili kaznena djela definirana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge,

· da su korisnici aktivnosti stanovnici Grada Osijeka, 

· da su prijavljene aktivnosti predmet financiranja Javnog poziva, doprinose razvitku i općem napretku Grada te promiču njegov položaj i ugled i utvrđene su kao aktivnosti od općeg interesa,

· da je udruga koja traži financiranje do raspisivanja Javnog poziva registrirana na području Grada Osijeka najmanje jednu godinu,

· da aktivnosti budu izvršene unutar proračunske 2021. 
Udruge koje se prijavljuju na ovaj javni poziv mogu podnijeti više od jedne prijave. 

Svaki prijavitelj može sklopiti najviše dva ugovora u okviru ovog javnog poziva.

PRIHVATLJIVE AKTIVNOSTI KOJE ĆE SE FINANCIRATI PUTEM JAVNOG POZIVA

Vremensko razdoblje za provedbu akivnosti po Javnom pozivu je zaključno do 31. prosinca 2021. godine i moraju se provoditi na području Grada Osijeka.

Prihvatljive aktivnosti su:

- organiziranje edukacija, savjetovanja i radionica

- organiziranje konferencija, natjecanja i drugih gospodarskih i turističkih manifestacija

- obilježavanje značajnih datuma i važnih obljetnica

PRIHVATLJIVI TROŠKOVI KOJE ĆE SE FINANCIRATI OVIM JAVNIM POZIVOM

Sredstvima ovog Javnog poziva mogu se financirati samo stvarni i prihvatljivi troškovi, nastali provođenjem jednokratnih aktivnosti u vremenskom razdoblju naznačenom u ovoj Uputi. Prilikom procjene kvalitete aktivnosti, ocjenjivat će se potreba naznačenih troškova u odnosu na predviđenu aktivnost, kao i realnost visine navedenih troškova.

Pod prihvatljivim troškovima podrazumijevaju se troškovi koji su neposredno povezani uz provedbu predložene aktivnosti, kao što su:

· naknada izvoditeljima iz udruge i/ili vanjskim suradnicima koji sudjeluju u provedbi aktivnosti (npr. ugovor o djelu, ugovor o radu, ugovor o autorskom djelu) pri čemu treba navesti ime i prezime osobe koja će biti angažirana)

· organizacija konferencija, manifestacija, edukacija, radionica i sl. (pri čemu treba posebno naznačiti vrstu i cijenu svake usluge), 

· materijal za aktivnosti,

· grafičke usluge (usluge tiskanja letaka, brošura, izrada banera, pri čemu treba navesti vrstu i namjenu usluge, količinu, jedinične cijene), 

· usluge promidžbe (promidžbeni materijal  pri čemu je potrebno navesti vrstu promidžbe, trajanje i cijenu usluge), 
· dio troškova reprezentacije vezani uz organizaciju aktivnosti (pri čemu treba navesti svrhu, učestalost i očekivani broj sudionika i sl.) do 15% ukupne vrijednosti aktivnosti uz uvjet da trošak reprezentacije ne može biti jedini trošak aktivnosti,
· troškovi nabavke opreme ili iznajmljivanja opreme nužne za provedbu aktivnosti do 30% ukupne vrijednosti aktivnosti, 

· izdaci za prijevoz (pri čemu je potrebno specificirati broj osoba, odredište i svrhu putovanja te vrstu javnog prijevoza)
· ostali troškovi koji su izravno vezani za provedbu aktivnosti 
U neprihvatljive troškove spadaju:

· dugovi i stavke za pokrivanje gubitaka ili dugova;
· dospjele kamate;

· stavke koje se već financiraju iz javnih izvora;

· gubitci na tečajnim razlikama;

· zajmovi trećim stranama;

· kazne, financijske globe i troškovi sudskih sporova;

· donacije u dobrotvorne svrhe;

· drugi troškovi koji nisu u neposrednoj povezanosti sa sadržajem i ciljevima projekta.

PRIJAVA I DOKUMENTACIJA KOJU PODNOSITELJ MORA PRILOŽITI  TE NAČIN PRIJAVE
Prijava na Javni poziv podnosi se na propisanim obrascima koji su sastavni dio Javnog poziva. 
Prijava na poziv mora sadržavati:

1. ispunjen, potpisan i ovjeren Obrazac za prijavu  - opis jednokratne aktivnosti  (Obrazac br.1)  
2. ispunjen, potpisan i ovjeren Obrazac proračuna – troškovnik jednokratne aktivnosti (Obrazac br. 2), koji mora sadržavati ponude, predračune ili drugu dokumentaciju iz koje je vidljiva visina sredstava koje se traži.
Uz prijavu mogu biti priloženi materijali o prezentaciji rada udruge (isječci iz novina, brošure, publikacije i slično).
Obrasci se popunjavaju na računalu i podnose u papirnatom obliku (u jednom izvorniku). Prijava u papirnatom obliku sadržava sve obvezne obrasce, isprintane i vlastoručno potpisane od strane osobe ovlaštene za zastupanje te ovjerene službenim pečatom udruge.

Obrasci u kojima nedostaju traženi podaci i rukom ispisani obrasci neće biti uzeti u razmatranje i takva prijava smatrat će se nepotpunom. 
GDJE TREBA POSLATI PRIJAVU?
Prijavu na Javni poziv treba dostaviti na adresu:
GRAD OSIJEK

za Povjerenstvo za ocjenjivanje jednokratnih aktivnosti udruga 

u području gospodarstva u 2021.
Franje Kuhača 9

31000 Osijek

s naznakom "Ne otvaraj - Javni poziv za financiranje jednokratnih aktivnosti udruga u području gospodarstva iz Proračuna Grada Osijeka u 2021."

Prijave na Javni poziv treba dostaviti poštom na navedenu adresu ili u pisarnicu Grada Osijeka na adresi Franje Kuhača 9, Osijek.
Obrazac za prijavu može se preuzeti na internetskim stranicama Grada Osijeka www.osijek.hr.

ROK ZA SLANJE PRIJAVA

Javni poziv bit će otvoren do iskorištenja sredstava, a najkasnije do 1. prosinca 2021.  

PROCJENA PRIJAVA I DONOŠENJE ODLUKE O ODOBRAVANJU FINANCIJSKIH SREDSTAVA
Sve pristigle i zaprimljene prijave proći će kroz sljedeću proceduru:
- 
pregled prijava u odnosu na propisane uvjete javnog poziva,

- 
procjena prijava koje su zadovoljile propisane uvjete javnog poziva,

- 
ugovaranje i isplata financijskih sredstava.
Postupak pregleda i procjene prijava na Javni poziv obavlja Povjerenstvo za ocjenjivanje jednokratnih aktivnosti udruga u području gospodarstva u 2021. (u daljnjem tekstu Povjerenstvo) sukladno Pravilniku o utvrđivanju kriterija, mjerila i postupaka  za odobravanje financiranja udruga iz proračuna Grada Osijeka (Službeni glasnik Grada Osijeka br. 13/15, 12/16 i 13A/20) temeljem Obrasca za provjeru formalnih uvjeta Javnog poziva i ocjenu kvalitete vrijednosti jednokratne aktivnosti (Obrazac br. 3.) koji je sastavni dio dokumentacije za provedbu ovog javnog poziva.
Podnositelji prijava koje su nepotpune, ne ispunjavaju uvjete i nisu podnesene na propisani način bit će pisano obaviješteni o neodobravanju jednokratne financijske potpore.
Podnositeljima kojima je odobrena jednokratna financijska potpora bit će dostavljena odluka Gradonačelnika.

Odluku o odobravanju jednokratne financijske potpore, na prijedlog Povjerenstva donosi Gradonačelnik najkasnije u roku od 30 dana od dana zaprimanja prijave koja ispunjava uvjete. 
MOGUĆNOST PODNOŠENJA PRIGOVORA 

Podnositelji prijava čije su prijave odbijene mogu podnijeti prigovor Povjerenstvu za prigovore u roku od 8 dana od dana primitka obavijesti, koji će o istome i odlučiti.

Prigovor se podnosi u zatvorenoj omotnici, osobno u pisarnicu Grada Osijeka ili preporučeno poštom na adresu:

Grad Osijek

Povjerenstvo za prigovore za Javne pozive za financiranje jednokratnih aktivnosti udruga

Franje Kuhača 9, Osijek

s naznakom "Ne otvaraj - Javni poziv za financiranje jednokratnih aktivnosti udruga u području gospodarstva iz Proračuna Grada Osijeka u 2021." 

Nepravovremeni prigovor neće se razmatrati.  

Odluka Povjerenstva po prigovoru je konačna.

POSTUPAK UGOVORANJA PROVEDBE AKTIVNOSTI 
Grad Osijek i udruga kojoj je odobrena jednokratna financijska potpora sklapaju ugovor (Obrazac br. 5), sukladno Pravilniku.
Prije konačnog potpisivanja ugovora s udrugom, a temeljem procjene Povjerenstva, Grad Osijek može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predloženu aktivnost. Tako izmijenjen obrazac proračuna čini sastavni dio Ugovora. Sastavni dio ugovora čini  i obrazac opisa aktivnosti. 
Prije sklapanja ugovora udruga kojoj je odobrena jednokratna financijska potpora mora dostaviti:

· uvjerenje o nekažnjavanju odgovorne osobe udruge u izvorniku, s tim da uvjerenje ne smije biti starije od šest (6) mjeseci od dana objave javnog poziva,
· potvrdu nadležne porezne uprave o nepostojanju duga prema državnom proračunu u izvorniku, ne stariju od trideset (30) dana od dana objave javnog poziva,
· izjavu o nepostojanju dvostrukog financiranja  (Obrazac br. 4).
· privolu za prikupljanje i obradu osobnih podataka.
Prije sklapanja ugovora Upravni odjel za gospodarstvo provjerit će u Upravnom odjelu za financije i nabavu i Upravnom odjelu za komunalno gospodarstvo, promet i mjesnu samouprav ima li udruga duga prema Gradu Osijeku. Prije sklapanja ugovora o financiranju jednokratne aktivnosti udruga mora podmiriti eventualni dug prema Gradu Osijeku.
U slučaju da udruga u zadanom roku ne dostavi traženu dokumentaciju ili ne podmiri eventualni dug prema Gradu Osijeku, Grad Osijek neće sklopiti Ugovor niti će isplatiti sredstva.
Grad Osijek će sredstva isplaćivati temeljem pisanog zahtjeva udruge (Obrazac br. 6)  sukladno sklopljenom ugovoru.
Odobrena sredstva za provedbu jednokratnih aktivnosti moraju se isplatiti iz Proračuna Grada Osijeka zaključno s danom 31. prosinca 2021. 

IZVJEŠTAVANJE O PROVEDBI ODOBRENE AKTIVNOSTI

Udruga kojoj je odobrena jednokratna financijska potpora dužna je Gradu Osijeku dostaviti ispunjen  Obrazac opisnog izvještaja provedbe jednokratne aktivnosti  (Obrazac br. 7) i Obrazac financijskog izvještaja provedbe jednokratne aktivnosti  (Obrazac br. 8)  koji je sastavni dio dokumentacije za provedbu javnog poziva u roku od najviše trideset (30) dana od dana provedbe aktivnosti.
ČUVANJE DOKUMENTACIJE

Grad Osijek i udruga obvezni su čuvati sve dokumente, podatke i druge relevantne materijale dostavljene u provedbi jednokratne aktivnosti najmanje sedam (7) godina od uplate sredstava.
Sva pitanja vezana za Javni poziv mogu se postaviti isključivo elektroničkim putem, slanjem upita na sljedeću adresu: slavica.barbic@osijek.hr.
POPIS DOKUMENTACIJA  ZA PROVEDBU JAVNOG POZIVA

